CELEX: 32018D0333
Language: el
Date: 2018-03-05 00:00:00
Title: Απόφαση (ΚΕΠΠΑ) 2018/333 του Συμβουλίου, της 5ης Μαρτίου 2018, για την τροποποίηση της απόφασης 2014/119/ΚΕΠΠΑ σχετικά με περιοριστικά μέτρα κατά ορισμένων προσώπων, οντοτήτων και φορέων εν όψει της κατάστασης στην Ουκρανία

6.3.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 63/48
            
         ΑΠΌΦΑΣΗ (ΚΕΠΠΑ) 2018/333 ΤΟΥ ΣΥΜΒΟΥΛΊΟΥ
   της 5ης Μαρτίου 2018
   για την τροποποίηση της απόφασης 2014/119/ΚΕΠΠΑ σχετικά με περιοριστικά μέτρα κατά ορισμένων προσώπων, οντοτήτων και φορέων εν όψει της κατάστασης στην Ουκρανία
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
   Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:
   
               (1)
            
            
               Στις 5 Μαρτίου 2014, το Συμβούλιο εξέδωσε την απόφαση 2014/119/ΚΕΠΠΑ (1).
            
         
               (2)
            
            
               Ως αποτέλεσμα της επανεξέτασης της εν λόγω απόφασης, η εφαρμογή των περιοριστικών μέτρων θα πρέπει να παραταθεί έως τις 6 Μαρτίου 2019, οι καταχωρίσεις για δύο πρόσωπα θα πρέπει να διαγραφούν και η αιτιολογία για τρία πρόσωπα θα πρέπει να επικαιροποιηθεί.
            
         
               (3)
            
            
               Η απόφαση 2014/119/ΚΕΠΠΑ θα πρέπει, ως εκ τούτου, να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2014/119/ΚΕΠΠΑ τροποποιείται ως εξής:
   
               1)
            
            
               Στο άρθρο 5, η δεύτερη παράγραφος αντικαθίσταται από το ακόλουθο κείμενο:
               «Η παρούσα απόφαση ισχύει έως τις 6 Μαρτίου 2019.».
            
         
               2)
            
            
               Το παράρτημα τροποποιείται όπως ορίζεται στο παράρτημα της παρούσας απόφασης.
            
         Άρθρο 2
   Η παρούσα απόφαση αρχίζει να ισχύει την ημερομηνία της δημοσίευσής της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 5 Μαρτίου 2018.
      
         
            Για το Συμβούλιο
         
         
            Ο Πρόεδρος
         
         N. DIMOV
      
   
   
      (1)  Απόφαση 2014/119/ΚΕΠΠΑ του Συμβουλίου, της 5ης Μαρτίου 2014, σχετικά με περιοριστικά μέτρα κατά ορισμένων προσώπων, οντοτήτων και φορέων εν όψει της κατάστασης στην Ουκρανία (ΕΕ L 66 της 6.3.2014, σ. 26).
   
      ΠΑΡΑΡΤΗΜΑ
      
                  Ι.
               
               
                  Διαγράφονται από τον κατάλογο του παραρτήματος της απόφασης 2014/119/ΚΕΠΠΑ οι καταχωρίσεις που αφορούν τα ακόλουθα πρόσωπα:
                  
                              4.
                           
                           
                              Olena Leonidivna Lukash
                           
                        
                              10.
                           
                           
                              Serhii Petrovych Kliuiev
                           
                        
            
                  II.
               
               
                  Οι καταχωρίσεις για τα κάτωθι πρόσωπα που περιλαμβάνονται στο παράρτημα της απόφασης 2014/119/ΚΕΠΠΑ αντικαθίστανται ως εξής:
                  
                               
                           
                           
                              Ονοματεπώνυμο
                           
                           
                              Αναγνωριστικά στοιχεία
                           
                           
                              Αιτιολογία
                           
                           
                              Ημερομηνία καταχώρισης
                           
                        
                              7.
                           
                           
                              Oleksandr Viktorovych Yanukovych (Олександр Вiкторович Янукович)
                           
                           
                              Γεννήθηκε στις 10 Ιουλίου 1973 στη Yenakiieve (περιφέρεια Donetsk)· γιος του πρώην Προέδρου, επιχειρηματίας
                           
                           
                              Πρόσωπο για το οποίο έχει κινηθεί ποινική διαδικασία από τις αρχές της Ουκρανίας για κατάχρηση δημόσιων κονδυλίων ή περιουσιακών στοιχείων καθώς και για συνέργεια.
                           
                           
                              6.3.2014
                           
                        
                              11.
                           
                           
                              Mykola Yanovych Azarov (Микола Янович Азаров),
                              Nikolai Yanovich Azarov (Николай Янович Азаров)
                           
                           
                              Γεννήθηκε στις 17 Δεκεμβρίου 1947 στην Kaluga (Ρωσία), Πρωθυπουργός της Ουκρανίας έως τον Ιανουάριο 2014.
                           
                           
                              Πρόσωπο για το οποίο έχει κινηθεί ποινική διαδικασία από τις αρχές της Ουκρανίας για κατάχρηση δημόσιων κονδυλίων ή περιουσιακών στοιχείων καθώς και για συνέργεια.
                           
                           
                              6.3.2014
                           
                        
                              12.
                           
                           
                              Serhiy Vitalyovych Kurchenko (Сергiй Вiталiйович Курченко)
                           
                           
                              Γεννήθηκε στις 21 Σεπτεμβρίου 1985 στην Kharkiv, επιχειρηματίας
                           
                           
                              Πρόσωπο για το οποίο έχει κινηθεί ποινική διαδικασία από τις αρχές της Ουκρανίας για κατάχρηση δημόσιων κονδυλίων ή περιουσιακών στοιχείων και για κατάχρηση αξιώματος προκειμένου να παρασχεθεί αδικαιολόγητο πλεονέκτημα για τον εαυτό του ή για τρίτο, και, ως εκ τούτου, προκαλώντας απώλεια δημόσιων κονδυλίων ή περιουσιακών στοιχείων της Ουκρανίας.
                           
                           
                              6.3.2014